stanford-oval/wikipedia huggingface dataset:
מיזמי תחבורה ציבורית הפועלת בשבתות
מיזמים > קווי החוף

מיזם "קווי החוף" היה שירות הסעות של מיניבוסים מטעם עיריית הרצליה בצירים הראשיים של העיר אל מוקדי הבילוי, הפעלו בשבתות וחגים ללא תשלום. השירות כלל שני קווים: "קו הרב קוק" שמספרו 201, וקו נוסף "קו הבריגדה" שמספרו 202.‏
ביוני 2016, מועצת העיר אישרה את מיזם ההסעות בסופי שבוע אליו התנגדו הסיעות החרדיות והדתיות בקואלציה ועל כן הוחלט כי הקו לא יעבור בשכונות בעלות אופי דתי בעיר. בשלב הראשון הוחלט שהשירות יופעל למשך חצי שנה לבחינת הביקוש. השירות החל לפעול לראשונה בשם "קו הקיץ" בחודש יולי למשך עונת הרחצה בקיץ, ואף הוקצו רכבים להסעת נכים. כך הרצליה הפכה להיות הראשונה, שאינה עיר מעורבת, שהפעילה מטעמה שירותי הסעות בסופי שבוע וחגים באופן מלא. מסלול הקו המקורי נע ממרכז העיר דרך מוקדי הבילוי לחוף הים בהרצליה, כל חצי שעה.
השירות התרחב לפעול במשך כל השנה החל ממאי 2019 תחת השם "קווי החוף" עם מסלולים חדשים וקווים 201 ו־202,‏ בתדירות יציאה של פעם בשעה.
לאחר השקת מיזם נעים בסופ״ש של עיריית תל אביב בנובמבר 2019, התקיים שיח בין עיריית תל אביב להרצליה על הצטרפותה למיזם, אך לבסוף החליט ראש העיר משה פדלון להימנע מכך. הוא נימק את אי ההצטרפות בקיומו של מיזם "קווי החוף" וטען כי אין סיבה להצטרף לפעילות מקבילה. במקום זאת הוחלט להאריך את מסלול קווי החוף עד לצפון תל אביב. באפריל 2023 תוגברו מסלולי הקווים כך שתדירות הקווים ביום שבת עברה להיות כל חצי שעה במקום פעם בשעה.
ב-21 במאי 2024 פורסם שהרצליה תצטרף למיזם נעים בסופ"ש. קווי החוף הוחלפו בקווים חדשים: קו 721 וקו 722 שהחלו לפעול ב-28 ביוני. המסלולים של הקווים החדשים התבססו על המסלולים הקודמים של קווי החוף עם הוספת תחנות נוספות בתוך תל אביב עד למסוף כרמלית, בתדירות של שעה.
מיזמים > קווי הנוער הליליים

עיריית חולון מפעילה שני קווי מיניבוסים ליליים ללא עלות, אל מוקדי הבילוי בתל אביב, בראשון-לציון, בבת-ים ובחזרה בחופש הגדול לנוער בערבי שישי.
הקו ה-1 מגיע לטיילת תל אביב (אלנבי 1) ולכיכר הבימה, הקו ה-2 מגיע לטיילת בת ים (יוספטל 7), לסינמה סיטי ולחוף 4x4 בראשון לציון.
קווי לילה

בישראל פועלים 45 קווי אוטובוס בלילות כחלק ממיזם קווי הלילה ובשבתות מופעלים 8 קווי לילה נוספים לרווחת המשתמשים בשעות הלילה (רונן, 2012). המיזם החל בשנת 2007 וכמות האוטובוסים המוקצים הלך וגדל עם השנים כך למשל בשנת 2012 נסעו בקווי הלילה כ־700 אלף צעירים לעומת כ־600 אלף בשנה הקודמת לה. השירות מופעל בעיקר באזור הצפון והוא קיים גם ברשויות מקומיות מרוחקות יותר כמו: עפולה, כרמיאל, יקנעם, נצרת עילית ומגדל העמק.
הזלקורן (2012) מציין שמשרד התחבורה מפעיל קווי אוטובוס מיוחדים בלילות בסופי שבוע כדי לעודד צעירים רבים שרוצים לבלות ואין באפשרותם לנסוע ברכב פרטי. קווים אלו נוסעים בין אזורי הבילוי ומרכזי המגורים אך הם אינם קיימים בדרום הארץ ובמרכזה.
בשנים האחרונות התווספו קווי אוטובוס כחלק מקווי הלילה במסגרת מיזם "נעים בסופ"ש" בתל אביב ואזור גוש דן, קווים שפועלים גם בימי שישי עד השעות הקטנות של הלילה. ניתן להגיע באמצעותם אל מרכזי הערים ולנסוע בין השכונות השונות בשעות שבהן לא קיימת תחבורה ציבורית סדירה תוך התחשבות באנשים שומרי השבת הגרים באזורים אלו. הקווים פועלים בכל יום שישי משעה 17:00 עד 2:00 ובכל יום שבת מהשעה 9:30 עד 18:00. השירות פועל בתדירות ממוצעת של 20 דקות והאוטובוסים עוברים בתחנות "מסומנות". השירות נתמך באפליקציית נסיעות שבעזרתה ניתן להתעדכן בזמן אמת מתי מגיע כל קו.
קיים מערך של תחבורה ציבורית בשבת של קווי לילה במתכונת מצומצמת בעיקר לתיירים המעוניינים להגיע לאזורי הבילוי אחרי כניסת השבת. הקווים מופעלים גם בערים ובאזורים שיש בהם רוב של אוכלוסייה לא יהודית כמו: נצרת וסביבותיה, אום אל פאחם וקיימת פעילות מסוימת של הקווים ביישובים לא יהודים רבים באזור הגליל.
ביקורת

היות שמהותם היא חילול שבת בפרהסיה והיות שלפחות חלקם מהווים גם מחאה נגד הסטטוס קוו בישראל בנושא השבת, מיזמי התחבורה מקבלים ביקורת רבה מצד גורמים דתיים וחרדים. באפריל 2017 פנה חבר הכנסת מיכאל מלכיאלי לשר התחבורה, ישראל כ"ץ, על מנת לשנות את החוק ולמנוע מאגודות ללא כוונת רווח את האפשרות להפעיל הסעות בשבת.
מלאי

ערך זה עוסק בחומרים וסחורות זמינים המשמשים לפעילות עסקית. אם התכוונתם למשמעות אחרת, ראו .
מלאי או מלאי עסקי הוא מונח בתחום מנהל עסקים וחשבונאות המתייחס לחומרים וסחורות זמינים הנמצאים בבעלות העסק המשמשים אותו לצורך פעילותו העסקית השוטפת.
בדרך כלל המלאי מתחלק לארבעה סוגים:
מלאי מוצרים גמורים: מלאי שתהליך ייצורו הסתיים והוא מוכן למכירה. לדוגמה, במפעל לייצור צעצועים - צעצוע ארוז מוכן למכירה.
מלאי מוצרים בתהליך: מלאי הנמצא בשלב ביניים על פס הייצור. לדוגמה, צעצוע שהרכבתו טרם הסתיימה.
מלאי מוצרי גלם: מוצרי גלם שמהם מרכיבים או מייצרים את המוצר הסופי. לדוגמה, רכיבי פלסטיק קטנים שמהם מרכיבים את הצעצוע.
מלאי חומרי אריזה: חומרי האריזה שבהם יארז המוצר הסופי. לדוגמה, קופסאות קרטון או חומרי אריזה מפלסטיק.
ההגדרה של מלאי והפרדתו מרכוש קבוע תלויה באופי פעילותו של העסק ולעיתים אינה פשוטה. לדוגמה, בחברה העוסקת בייצור כלי רכב, כלי הרכב הגמורים וחלקי הרכב הם המלאי של העסק. אך לעומת זאת, כלי הרכב בבעלות אותה חברה המשמשים את מנהליה ועובדיה הם רכוש קבוע ולא מלאי.
ספירת מלאי

.
ספירת מלאי נעשית בכל עסק בו מתקיימת תנועת מלאי של חומרי גלם וסחורות. בעסקים מודרניים נעשה ניהול המלאי באמצעות מערכות מידע, שאמורות לתת מידע מדויק על כמות הפריטים שבמלאי, אך נעשית גם ספירה בעין, היינו: עובדי החברה (בדרך כלל בפיקוח רואה חשבון) סופרים את הפריטים אחד אחד.
הספירה נדרשת משתי סיבות עיקריות:
לאימות ניהול המלאי - יש תנועות במלאי שאינן מגיעות אל מערכת המידע: גנבה, אובדן, בלאי וכדומה. בספירה עשויים להתגלות פערים בין מצב המלאי ובין הרישומים על אודותיו.
ערכו של המלאי משמש כלי מרכזי בקביעת הרווח וההפסד של העסק. הספירה מתחייבת הן על פי דרישות הפיקוח החשבונאי ותקנות המס, והן לצורך המידע השוטף הנחוץ להנהלה על פעילותה התקופתית.
ספירות מלאי מתנהלות בדרך כלל בסוף שנת מס, סמוך לתאריך הקובע, ב-31 בדצמבר. עסקים רבים נוהגים להימנע מכל פעילות עסקית שוטפת אחרת ביום הספירה.
המלאי בחשבונאות

המלאי הוא מרכיב מרכזי במאזן החשבונאי של העסק.
את ערכו של המלאי יש להביא בחשבון במסגרת הניהול הכספי של העסק, לשם חישוב רווחיו או הפסדיו. מאחר שהמלאי מהווה חלק מהוצאות הקניה של העסק, יש להפחית את שוויו מסך כל הוצאות הקניה.
כאמור חובת ניהול מלאי נדרשת על פי התקנות, אך חובה זו לא קיימת על פריטים שערכם נמוך במיוחד. כך למשל חנות למכשירי כתיבה אינה חייבת לנהל רישומים על כל עיפרון או מחק שנקנו ונמכרו.
המלאי בחשבונאות > חישוב ערך מלאי

ערך המלאי נקבע על פי שווי העלות או שווי מימוש נטו – הנמוך ביניהם. לעיתים יש ויכוח עם פקיד השומה על שווי המלאי, בעיקר על פריטים שניזוקו או שאין סיכוי שיימכרו (מלאי מת). כדי להימנע מכך נוהגים בעלי עסקים למכור אותם לפני תום שנת המס, אפילו במחירים הנמוכים מהעלות.
חישוב ערכו של המלאי קשור במועד רכישתו. פריט מסוג מסוים במלאי הגיע למלאי במועדים שונים, ולכן נרכש במחירים שונים. לקביעת ערכם של הפריטים שבמלאי מקובלות מספר שיטות חשבונאיות:
זיהוי ספציפי - כל פריט מלאי מזוהה באופן נפרד על עלותו ועל הפדיון ממכירתו. משמש לפריטי מלאי ייחודיים ומשמעותיים (בניגוד למלאי שהוא כמות גדולה של פריטים זהים).
נכנס ראשון יוצא ראשון (FIFO/נרי"ר): העסק רושם בספריו את היחידות הראשונות שנרכשו כיחידות הראשונות שנמכרו.
נכנס אחרון יוצא ראשון (LIFO/נאי"ר): העסק רושם בספריו את היחידות האחרונות שנרכשו כיחידות הראשונות שנמכרו. שיטה זו אסורה כיום לפי התקינה הבינלאומית והישראלית.
ממוצע משוקלל (Weighted Average) - העסק רושם בספריו את היחידות שנמכרו, בעלות ששווה לממוצע משוקלל של כלל היחידות שטרם נמכרו.
בהתאם לאופן השימוש במלאי.
ניהול מלאי

ניהול מלאי הוא תחום רחב, עם היבטים רבים:
להחזקתו של מלאי יש עלות, המתבטאת בריבית שיש לשלם על מחירו של המלאי, בהוצאות על החזקתו של המלאי (למשל שטח האחסון הנדרש) ועוד.
המלאי עלול להתיישן על המדף ולאבד את ערכו, עקב חידוש טכנולוגי או עקב היותו בעל זמן קיום מוגבל.
מלאי נמוך מדי עלול לשבש את פעולת העסק, עקב חוסר יכולת להיענות לדרישות הלקוחות.
המלאי מהווה נתון מכריע בפעילות החשבונאית של העסק.
מלאי מיובא חייב בתשלום מכס, לשם כך קיים מחסן ערובה - מחסן רישוי מטעם המכס בו מאוחסן סחורה שהתשלום עליה יתבצע רק לאחר שחרור המלאי להפצה.
תחזוקה וניהול המלאי הם חלק חשוב בניהול עסק המאחסן בשטחו מלאי סחורות וחומרי גלם. מנהל המלאי הוא בדרך כלל מנהל מחסן, ולרשותו כלי שליטה שונים:
כלי אחסון והנעה – מלגזה, כלי אריזה, עזרי רישום כמו שילוט וכדומה.
מחשוב ותוכנות מלאי - באמצעותם נרשמת כל תנועה של כניסה או יציאה מהמחסן. רישום נכון של הפעולות בזמן אמת מאפשר עדכנות במידע לגבי כל פריט.
יכולתו של מנהל המחסן לשלוט על כל פריטי המלאי תורמת לעסק בכמה תחומים:
שימור המלאי - באופן המונע התקלקלות או התיישנות.
שיווק יעיל – מידע עדכני על מצב המלאי מסייע לשווק נכון מוצרים, ומונע חוסרים בעת הצורך.
חיסכון בעלויות – מנהל מחסן מיומן יודע לסדר את הסחורה באופן החוסך מקום ועלויות אחסנה.
ראו גם

תמחיר
הערות שוליים

↑  "שווי מימוש נטו הוא אומדן מחיר המכירה במהלך העסקים הרגיל, בניכוי אומדן העלויות להשלמה ואומדן העלויות הדרושות לביצוע המכירה" (IAS 2, סעיף 6)
רוזה כהן

שלט בכניסה לחווה החקלאית בפתח תקווה, לשעבר בית הספר המחוזי ע"ש רוזה כהן
רוזה כהן עם בעלה נחמיה וילדיה יצחק ורחל, 1927
רוזה (ראסי רייזה) כהן (רבין) (תר"ן, 1890, מוהילב, תחום המושב של האימפריה הרוסית – ח' בכסלו תרצ"ח, 12 בנובמבר 1937, תל אביב) (כונתה גם רוזה האדומה, בעקבות רוזה לוקסמבורג) הייתה פעילת ציבור סוציאליסטית, חברת מועצת עיריית תל אביב, מועצת פועלי תל אביב, ועד ההורים המרכזי בתל אביב ופעילה מרכזית ב"הגנה". אמו של יצחק רבין.
לקריאה נוספת

אליעזר שמאלי, רוזה כהן, המרכז לחנוך מועצת פועלי תל אביב יפו, ת"ש-1940.
שי חורב, רוזה כהן בלקסיקון החיפאים אישים ודמויות בחיפה, דוכיפת הוצאה לאור, עמ' 200, 2018, חיפה.
הערות שוליים

↑  על מות רוזה כהן, דבר, 12 בדצמבר 1937
↑  משה קול, נתיבות: פרקים אוטוביוגרפיים, תל אביב: צ'ריקובר, 1981, עמ' 16.
↑  על מות רוזה כהן, נעוריה, דבר, 12 בדצמבר 1937
1 2  על מות רוזה כהן, חיי רוזה בארץ, דבר, 12 בדצמבר 1937
↑  תום שגב, ימי הכלניות, עמ' 115.
| --- | --- |
בקרת זהויות :  NLI: 987007301613405171  VIAF: 3740167565606198750000   WorldCat (עם VIAF): 3740167565606198750000
תרבות כיש

תל עתיק בעיר כיש, מסופוטמיה, מחוז בבל, עיראק
תרבות כיש על פי תיאוריה שהציע איגנץ גלב כללה את האתרים אבלה ומארי בלבנט, את נגר בצפון, ואת האתרים הפרוטו-אכדיים אבו סלאביך וכיש במסופוטמיה המרכזית, בתקופה המוקדמת של השפות שמיות מזרחיות במסופוטמיה ובלבנט. התקופה החלה בראשית האלף ה-4 לפנה"ס והסתיימה עם עליית האימפריה האכדית. עם זאת, תיאוריה זו נדחתה על ידי מחקר מאוחר יותר.
סקירה כללית

על פי התיאוריה, האוכלוסייה השמית המזרחית היגרה מהלבנט של ימינו והתפשטה לתוך מסופוטמיה. האוכלוסייה החדשה עשויה הייתה לתרום לקריסת תקופת אורוכ בסביבות 3100 לפנה"ס. התרבות השמית המזרחית הקדומה התאפיינה בדמיון לשוני, ספרותי ואורתוגרפי שהשתרע מאבלה במערב ועד אבו סלאביך במזרח.
שמות פרטיים מהעיר השומרית כיש הצביעו על אופי שמי של האוכלוסייה המקומית, מה שמעיד כי בעיר היה מרכיב שמי משמעותי כבר מראשית ההיסטוריה המתועדת.  מכיוון שגלב ראה בכיש את מרכז התרבות הזו, הוא העניק לה את שמה.
המאפיינים המשותפים של הערים בתרבות זו כללו שימוש במערכת כתב שכללה לוגוגרמות לא-שומריות, מערכת אחידה לקריאת חודשי השנה, שיטת תיארוך על פי שנות מלכים ושיטת מדידה דומה. עם זאת, לכל עיר הייתה מערכת שלטון מלוכנית משלה.
בעוד ששפות מרי ואבלה היו קרובות זו לזו, כיש ייצגה ישות לשונית שמית מזרחית נפרדת, שדיברה ניב ייחודי (כישית), השונה הן מהאכדית הקדם-סרונית והן מהשפה האבלאית.
התיאוריה נדחתה ממספר סיבות: הדמיון הלשוני, הספרותי והתרבותי בין חלקי תרבות כיש התגלה כקטן יותר מכפי שגלב שיער, תפקידה המרכזי של כיש לא הוכח, וישנם מחקרים הטוענים כי עדויות אונומסטיות (חקר שמות פרטיים) ואחרות מצביעות על כך שדוברי השפות השמיות היו עדיין מיעוט קטן בבבל הצפונית במהלך התקופה המדוברת.
הערות שוליים

↑  Lauren Ristvet (2014). Ritual, Performance, and Politics in the Ancient Near East. Cambridge University Press. p. 217. ISBN 9781107065215.
↑  Van De Mieroop, Marc (2002).  Erica Ehrenberg (ed.). In Search of Prestige: Foreign Contacts and the Rise of an Elite in Early Dynastic Babylonia. Leaving No Stones Unturned: Essays on the Ancient Near East and Egypt in Honor of Donald P. Hansen. Eisenbrauns. p. 125-137 [133]. ISBN 9781575060552. נבדק ב-23 בפברואר 2022. {{cite book}}:  (עזרה)
↑  Wyatt, Lucy (2010). Approaching Chaos: Could an Ancient Archetype Save 21st Century Civilization?. O Books. p. 120. ISBN 9781846942556. נבדק ב-23 בפברואר 2022. {{cite book}}:  (עזרה)
↑  Hasselbach (2005). p. 4.
1 2  Sommerfeld, Walter (2021).  Vita, Juan-Pablo (ed.). The "Kish Civilization". History of the Akkadian Language. Handbook of Oriental Studies. Section 1 The Near and Middle East. Vol. 1. BRILL. pp. 545–554. ISBN 9789004445215. נבדק ב-23 בפברואר 2022. {{cite book}}:  (עזרה)
1 2  Kitchen, A.; Ehret, C.; Assefa, S.; Mulligan, C.J. (2009). "Bayesian phylogenetic analysis of Semitic languages identifies an Early Bronze Age origin of Semitic in the Near East". Proc Biol Sci. 276 (1668): 2703–10. doi:10.1098/rspb.2009.0408. PMC 2839953. PMID 19403539.
1 2 3 4  Hasselbach, Rebecca (2005). Sargonic Akkadian: A Historical and Comparative Study of the Syllabic Texts. Otto Harrassowitz Verlag. p. 3. ISBN 9783447051729.
↑  Edwards, I. E. S.; Gadd, C. J.; Hammond, N. G. L. (1971). The Cambridge Ancient History. Cambridge University Press. p. 100. ISBN 9780521077910.
↑  Foster, Benjamin Read; Polinger Foster, Karen (2009). Civilizations of Ancient Iraq. Princeton University Press. p. 40. ISBN 978-0691137223.
יפה גבאי

| --- | --- |

יפה גבאי
 לידה:  4 באוגוסט 1955 (בת 69) פעמי תש״ז, ישראל 
 מדינה:  ישראל 
 עיסוק:  שחקנית, מדבבת ובמאית דיבוב
 http://www.yaffagabay.co.il
 פרופיל ב-IMDb
 
בסינמטק עם בתה דון לני גבאי
יפה גבאי (נולדה ב-4 באוגוסט 1955) היא שחקנית, מדבבת ובמאית דיבוב ישראלית. מבכירי המדבבים בישראל; בין היתר דיבבה גבאי את הדמויות המונפשות מרקו, בינבה, פומיקי, עליסה בארץ הפלאות ודני שובבני.
ביוגרפיה

נולדה במושב פעמי תש"ז, ובגיל שבע עברה עם משפחתה לגור בשכונת הרכבת בלוד.
כבר מגיל צעיר רצתה להיות שחקנית. את לימודיה בסטודיו למשחק ניסן נתיב החלה במקרה, לאחר שהצטרפה לידיד לאודישן במהלכו התגלתה על ידי ניסן נתיב, אשר על מנת לאפשר את לימודיה העניק לה מלגת לימודים בבית הספר. בהמשך, עברה גם קורס קריינים ב"קול ישראל" והשתתפה בתסכיתים שהוקלטו ושודרו בקול ישראל.
בשנת 1975 היא הופיעה בשניים מפרקי הסדרה "גם אנו שופטים", בטלוויזיה הלימודית.
בשנת 1983 בחרה בה במאית הדיבוב הבכירה שפרירה זכאי לדבב את קולו של מרקו מהסדרה "הלב" ובהמשך הן שיתפו פעולה בעוד סדרות כמו "עליסה בארץ הפלאות" (עליסה), "פומיקי" (פומיקי), "ניצנץ מארץ החלומות" (ניצנץ) ו"דובוני אכפת לי". בנוסף יפה דיבבה בסדרות "דני שובבני" (דני), "היי! בינבה" (בינבה), "קופידו" (קופידו), "קוסמים קטנים" (דוראל), "ג'ימבו" (ג'ימבו), "באי הקסום" (תני).
יפה גבאי ביימה ושיחקה (גם כיום) במספר רב של הצגות תיאטרון לילדים, בהן: "האריה והעכבר – השועל והעורב", "מפלצת מותק", "הלב", "סימבה", "דובי לא לא", "טרופותי", "רציתי שתדע" שירי עוזי חיטמן.
כיום יפה גבאי מנהלת תיאטרון ילדים ומנחה קורס דיבוב באולפני ביאליק בת"א,
היא גם מביימת סדרות, סרטים מצוירים ומשחקי מחשב וכמו כן משתתפת במפגשים בנושא דיבוב.
בין הסדרות שביימה: "פוקימון", "בובספוג מכנסמרובע", "סוניק X", "קפטן פלמינגו", "סופר פיג", "סופרמן", "רובוקופ", "מרווין הסוס המרקד", "הברווזון המכוער", "וולטר מלון" ועוד.
סרטי קולנוע: "מפצח האגוזים", "מקס בעולם המים", "קואלה קיד", "הרוח הקטנה", "אלמ"ו, "פרדי שיגועים" ועוד.
גבאי שיחקה גם בתור אלכסנדרה מגדת העתידות בכמה פרקים בעונה השנייה והשלישית בסדרה "השמיניה", בה כיכבה בתה.
חיים אישיים

גבאי אם לארבעה, בהם השחקניות והמדבבות דון לני-גבאי וטומיקה לני-גבאי.
פילמוגרפיה (רשימה חלקית) > פרסומות

| פרסומת | תפקיד |
| --- | --- |
HOT: מרקו
בנק הפועלים: מרקו
פילמוגרפיה (רשימה חלקית) > טלוויזיה

| תוכנית | תפקיד | ערוץ טלוויזיה |
| --- | --- | --- |
| הלב | מרקו | הטלוויזיה החינוכית הישראלית |
| עליסה בארץ הפלאות | עליסה | ערוץ ג'וניור |
| היי! בינבה | בינבה | הטלוויזיה החינוכית הישראלית |
| סימבה מלך הג'ונגל | סימבה | ערוץ הילדים |
| דני שובבני | דני שובבני | ערוץ ג'וניור |
| סוניק X | מיילס "טיילס" פרואוור/אלה | ערוץ ג'וניור |
הערות שוליים

↑  באתר oldtv.co.il
יפה גבאי
מוטי פוגל

| --- | --- |
אין תמונה חופשית
 לידה:  25 בדצמבר 1972 (בן 52) 
 מדינה:  ישראל 
 השכלה:  האוניברסיטה העברית בירושלים 
 מעסיק:  הארץ 
 
מוטי פוגל (נולד ב-25 בדצמבר 1972) הוא מבקר ספרות ועורך ישראלי.
ביוגרפיה

פוגל גדל בבית דתי-לאומי בשכונת קריית הרצוג שבבני ברק ובנווה צוף, כבכור מבין חמישה אחים. אביו היה איש אמנה. למד בישיבת ההסדר אור עציון.
מתגורר בירושלים עם אשתו ושלושת ילדיהם.
בוגר לימודי פילוסופיה במסגרת תוכנית המצטיינים של האוניברסיטה העברית, לימודי פרשנות תרבות ולימודי עריכת לשון באוניברסיטת בר-אילן.
אחיו אודי נרצח יחד עם אשתו רות ושלושה מילדיהם בפיגוע באיתמר.
קריירה

בין השנים 2005 ו-2007 שימש ככתב ועורך כלכלי בעיתונים מקור ראשון וישראלי
בין השנים 2008 ו-2012 עבד ככתב ועורך בגלובס.
משנת 2009 ועד שנת 2013 היה מבקר הספרות של עכבר העיר.
משנת 2013 ועד סוף 2015 כתב ביקורות ספרות עבור Time Out תל אביב
כיום הוא כותב ביקורות ספרות במוסף הספרים של עיתון הארץ. בנוסף הוא מנחה סדנאות קריאה וכתיבה ומספק שירותי עריכה פרטיים.
באוקטובר 2023 יצא לאור ספרו לא ממואר בהוצאת אפרסמון ספרים.
הערות שוליים

1 2  ניר חסון, מוטי פוגל, אחיו של אודי שנרצח באיתמר, בוכה על אחיו ומפגין בשייח ג'ראח, באתר הארץ, 24 במרץ 2011
↑   לא ממואר, באתר Persimmon-books
↑   לא ממואר, באתר עברית
↑   צליל אברהם, "לא ממואר": איך ממשיכים לחיות אחרי רצח של בן משפחה, באתר הארץ, 14 בנובמבר 2023
↑  עטרה בן חנן, ארנב־ליצן, או: מסה בעקבות לא ממואר מאת מוטי פוגל, באתר מעלה, ‏דצמבר 2023
| --- | --- |
בקרת זהויות :  NLI: 987007473288105171  BnF: cb17760285b (data)  ISNI: 0000 0004 6871 5774  VIAF: 308258590   WorldCat (עם VIAF): 308258590 
ערך זה הוא קצרמרבנושא ישראלים ובנושא ספרות. אתם מוזמנים לתרום לוויקיפדיה ו.
שרלוט סאליבן

| --- | --- |

סאליבן בשנת 2012
 לידה:  21 בנובמבר 1983  (בת 41) טורונטו, אונטריו, קנדה קנדה
 מדינה:  קנדה 
 השכלה:  Runnymede Collegiate Institute 
 תקופת הפעילות:  מ-1996
 עיסוק:  שחקנית
 בן זוג:  פיטר סטבינגס
 מספר צאצאים:  1
 
שרלוט סאליבן (באנגלית: Charlotte Sullivan; נולדה ב-21 באוקטובר 1983) היא שחקנית קנדית.
ראשית חייה

סאליבן נולדה בטורונטו, אונטריו, קנדה.
קריירה

התפקיד הראשון של סאליבן היה תפקיד משני בקליפ של ליזה מינלי. בסוף שנות התשעים היא שיחקה בין היתר בסרט "הרייט המרגלת" (1996) ובפרק אחד של הסדרה "צמרמורת" (1996).
בתחילת שנות האלפיים סאליבן שיחקה בסרטים "לאהוב או לא לאהוב" (2003) ו-"גובה חום" (2005). היא גם גילמה את קייטי בסדרת הדרמה "מעבר לנהר אל מוטור סיטי" (2007).
בשנת 2010 החלה סאליבן לגלם את הקצינה גייל פק בסדרת הדרמה המשטרתית "רוקי בלו". ב-2011 הופיעה סאליבן בתור מרילין מונרו במיני סדרה הקנדית-אמריקאית "הקנדיס". היא הייתה מועמדת לפרס המסך הקנדי לשחקנית המשנה הטובה ביותר על תפקידה בסרט "אזרח גנסטר" משנת 2011.
בתחילת 2021, היא לוהקה לתפקיד הבלשית ג'ינה קפלטי בסדרה חוק וסדר: פשע מאורגן.
במרץ 2024, היא לוהקה לתפקיד ג'סיקה בלייק בסדרה FBI.
חיים אישיים

סאליבן נשואה לפיטר סטבינגס. בתם נולדה בשנת 2015.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 1995 | הדרך של הארם | גייל | סרט קצר |
| 1996 | הרייט המרגלת | מריון הות'ורן |  |
| 1996 | האגדה של Gator Face ('אנ) | מלאכית |  |
| 1998 | בונה צללים ('אנ) | ג'אז |  |
| 2003 | לאהוב או לא לאהוב | אליזבת גונדרסון |  |
| 2005 | גובה חום ('אנ) | מדריך ספין |  |
| 2006 | אוכלוסייה 436 ('אנ) | קורטני לובט | ישירות לווידאו |
| 2009 | זעקת הינשוף ('אנ) | סאלי נילסון |  |
| 2009 | המגן ('אנ) | פיי פופינגטון |  |
| 2011 | אזרח גנגסטר ('אנ) | מרי מיטשל |  |
| 2011 | שדרת ארלטה 388 ('אנ) | שרי |  |
| 2012 | הצוואה האחרונה והצוואה של רוזלינד לי ('אנ) | אנה / קריין רדיו |  |
| 2013 | המושבה ('אנ) | קאי |  |
| 2016 | מר כתוב | דורי |  |
| 2017 | רדיוס ('אנ) | ג'יין |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 1996 | צמרמורת | קורטני | פרק: "You Can't Scare Me!" |
| 1996 | קונג פו: האגדה ממשיכה ('אנ) | לינדה | פרק: "A Shaolin Christmas" |
| 1996 | מוצא הדרך ('אנ) | מאי | סרט טלוויזיה |
| 1997 | כשהתמימות נעלמת ('אנ) | אנני פרנץ' | סרט טלוויזיה |
| 1997 | תעלומות סופר הרוחות החדשות ('אנ) | קמלה גוריק | תפקיד ראשי |
| 1999 | הילדה הלא נכונה ('אנ) | ברידג'ט פישר | סרט טלוויזיה |
| 1999 | ג'ט ג'קסון המפורסם ('אנ) | פאזי דאפרי | פרק: "Front Page" |
| 1999 | מי מפחד מהחושך? | דיאנה | פרק: "The Tale of the Hunted" |
| 1999 | מרי קאסאט: אימפרסיוניסטית אמריקאית | קתרין קאסאט | סרט טלוויזיה |
| 2001 | ילדה ברת מזל ('אנ) | ג'ניס | סרט טלוויזיה |
| 2001 | רצח כחול | קתרין דוסון | פרק: "Family Man" |
| 2003 | רצח כחול | אמבר וואטלי | פרק: "Respect" |
| 2003 | פלטינום ('אנ) | בת' |  |
| 2003 | רדיו חינם רוסקו ('אנ) | ג'ודי דאגלס | פרק: "Clark Kent" |
| 2003 | ילדה יפה ('אנ) | סמנתה ווב | סרט טלוויזיה |
| 2004–2005 | זוהי ארץ הפלאות ('אנ) | בת' | פרקים: 1.3 & 2.7 |
| 2005 | טרור על ידי בני נוער: סיפור ג'ונתן וואמבק | קורטני | סרט טלוויזיה |
| 2005–2006 | בובות שהורגות ('אנ) | אישה סקסית & מותק | פרקים: "Dan and the New Neighbour" & "Joyride" |
| 2006 | הבית השכן ('אנ) | פאי הרלסון | סרט טלוויזיה |
| 2007 | מעבר לנהר אל מוטור סיטי ('אנ) | קייטי וילטון | תפקיד ראשי |
| 2008 | ניילון | N/A | פיילוט לטלוויזיה; לא נמכר |
| 2008 | MVP ('אנ) | מנדי | תפקיד חוזר |
| 2008 | סמולוויל | מקסימה | פרק: "Instinct" |
| 2008, 2013 | תעלומות מרדוק ('אנ) | מינרווה פיירצ'יילד / שרלוט | פרקים: "Still Waters" & "The Filmed Adventures of Detective William Murdoch" |
| 2009 | לא יציב | סמנתה וולקר | סרט טלוויזיה |
| 2009 | המקשיב ('אנ) | קייטי סטבס | פרק: "Missing" |
| 2009 | דרך ברזל ('אנ) | מלאני גרנט | מיני-סדרה |
| 2009 | אליס ('אנ) | דוכסית | מיני-סדרה |
| 2010–2015 | רוקי בלו | גייל פק | תפקיד ראשי |
| 2011 | הקנדיס ('אנ) | מרילין מונרו | פרק: "Lancer and Lace" |
| 2013 | שוטרים בדם | לייסי | פרק: "Devil's Breath" |
| 2015 | נס רפואי | אליזבת' גרנט | פרקים: "Miss You" & "Can't You Hear Me Knocking?" |
| 2016–2017 | שיקגו FIRE | אנה טרנר | תפקיד חוזר |
| 2017–2019 | מרי הורגת אנשים (אנ') | ניקול מיטשל | תפקיד חוזר |
| 2018 | תעלומות פרנקי דרייק ('אנ) | מירה אנדרסון | פרק: "The Pilot" |
| 2018 | נתפס ('אנ) | ג'ניפר בייקר | 4 פרקים |
| 2019 | האדסון ורקס ('אנ) | ליאה פרקיס | פרק: "Blind Justice" |
| 2019 | 12 גורים של חג המולד | ארין | סרט טלוויזיה |
| 2021 | ווינונה ארפ ('אנ) | בריג'יט | פרק: "Old Souls" |
| 2021 | שניים לניצחון | קיילה | סרט טלוויזיה |
| 2021 | חוק וסדר: פשע מאורגן | הבלשית ג'ינה קפלטי | תפקיד חוזר |
| 2021 | חוקר מקרי המוות ('אנ) | פלורה | פרקים: "Christmas Eve" & "Christmas Day" |
| 2022 | מקרים די קשים ('אנ) | אדלין פרנץ' | תפקיד ראשי |
| 2023 | אז תעזור לי טוד ('אנ) | לינדי גרנט | פרק: "Against All Todds" |
| 2024 | FBI | הסוכנת המיוחדת ג'סיקה בלייק | פרקים: "Creating a Monster", "Sacrifice", "Unforeseen" |
הערות שוליים

1 2  "Charlotte Sullivan Biography". BuddyTV. אורכב מ-המקור ב-25 במרץ 2014. נבדק ב-10 באפריל 2024. {{cite web}}:  (עזרה)
↑  Afan, Emily Claire (10 בספטמבר 2010). "10 To Watch: Charlotte Sullivan". Playback. נבדק ב-29 בדצמבר 2010. {{cite web}}:  (עזרה)
↑  ""Rookie Blue" star Charlotte Sullivan talks playing gay cop Gail Peck - AfterEllen". AfterEllen. 24 ביולי 2015. נבדק ב-3 בדצמבר 2016. {{cite web}}:  (עזרה)
↑  "Who Played Marilyn Monroe Best?". The Wall Street Journal. 9 באוקטובר 2011. נבדק ב-25 במרץ 2014. {{cite web}}:  (עזרה)
↑  Montgomery, Steve (5 במרץ 2014). "Vanessa Paradis, Fellag, Viggo Mortensen: Genie Award Winners". Alt Film Guide. נבדק ב-25 במרץ 2014. {{cite web}}:  (עזרה)
↑  Petski, Denise (19 בפברואר 2021). "Law & Order: Organized Crime': Ainsley Seiger Joins As Series Regular, Charlotte Sullivan & Nick Creegan Among 4 Set To Recur In NBC's 'SVU' Spinoff". Deadline Hollywood. נבדק ב-24 באפריל 2021. {{cite web}}:  (עזרה)
↑  Matt Webb, Mitovich (4 במרץ 2024). "FBI Sets Rookie Blue Reunion, Casts Charlotte Sullivan as Friend of Missy Peregrym's Maggie (Exclusive)". TVLine. נבדק ב-4 במרץ 2024. {{cite web}}:  (עזרה)
↑  Thompson, Janet (12 בספטמבר 2012). "TIFF rising star Charlotte Sullivan is no rookie". CBC News. נבדק ב-20 בספטמבר 2013. {{cite web}}:  (עזרה)
↑  "Harm's Way - Dir. Yan Cui for the Canadian Film Centre". Vimeo. 19 בפברואר 2021. {{cite web}}:  (עזרה)
↑  @PrettyHardCases (23 באוגוסט 2021). "We're excited! Why? Because the amazing #CharlotteSullivan is joining us for #Season2 of #PrettyHardCases" (Tweet). נבדק ב-5 במרץ 2023 – via Twitter. {{cite web}}:  (עזרה)
↑  "Meredith MacNeill and Adrienne C. Moore Return to IMDb TV for Season Two of Buddy-Cop Drama Pretty Hard Cases" (הודעה לעיתונות). Amazon Studios. 9 במרץ 2022. נבדק ב-5 במרץ 2023. {{cite press release}}:  (עזרה)
| --- | --- |
בקרת זהויות :  PLWABN: 9812832146205606  BnF: cb15116375d (data)  GND: 1287965849  ISNI: 0000 0000 0522 2439  LCCN: no2002076021  NLK: KAC2020O6943  NTA: 413649466  VIAF: 37215344   WorldCat (עם VIAF): 37215344 
סאליבן בפסטיבל הסרטים הבינלאומי של טורונטו לשנת 2009